Pilot-PHP

Faget Webprogrammering i PHP (LV197D) handler om å programmre websider, typisk opp mot en database. Noen opplever faget som vanskelig og står fast på detaljer. Hovedinntrykket er at mange synes faget er gøy. Likevel kan det bli bedre innholdsmessig med riktig bruk av videoer. Et viktig poeng er at faget er nettbasert med asynkron undervisning. Som faglærer har jeg tenkt ut noen muligheter for bruk av video i dette faget.

media type="youtube" key="SSCKyc-J3os?rel=0" height="143" width="200" align="right"Jeg har startet på arbeidet med å lage noen motivasjonsvideoer, og skrevet et blogginnlegg om det. Til høyre kan du se et eksempel på en slik motivasjonsvideo. Hensikten er å motivere studentene, men også å la studentene bli litt kjent med faglærer. I disse videoene presenteres et problem, faglærer stiller noen spørsmål, sier hva de bør fokusere på denne gangen og gir sine råd i forkant. Tanken er å lage en slik snutt for hver av de 12 temaene i faget, og å variere omgivelsene for hver gang.
 * Motivasjonsvideoer laget med iPhone**

Erfaringene til nå er at det er enkelt å lage slike videoer, og at en raskt kommer inn i et slags kreativt modus. Det kan være fristene å spille inn alle snuttene på en gang, men det er lurt å ta det jevnlig. Da får en nye idéer, og klarer lettere å skape en god variasjon. Ellers vil slike videoer lett kunne oppfattes som kjedelige. Tilbakemeldingene så langt er ganske gode, der de fleste ser nytten av dem (har spurt med avstemning i it´s learning). I tillegg bidrar de til å markedsføre faget (sideeffekt).

media type="youtube" key="aPk5ZsQY-I0?rel=0" height="143" width="200" align="right"I programmeringssammenheng er det viktig å løse problemer. I stedet for å beskrive problemer som tekst, kan en finne fysiske objekter og filme disse. Da blir det lettere å relatere til den virkelige verden, og studentene får noen ekstra knagger å henge fagstoffet på. Til høyre er eksempel på en video som er ca 20 sekunder lang. Den består av tre bilder som er sydd sammen i iMovie for iPhone, der Ken Burns-effekten er brukt og stemmen lagt til etterpå.
 * Små nøtter, laget med iPhone**

Erfaringen er at det kan være lurt å tenke at en video kan være nettopp en sammensetning av bilder (evt. også video). Det å legge på stemmen etterpå, gjør det enklere å holde innholdet kort og konsist, og sikre god lyd (fordi du kan snakke rett inn i mikrofonen i henhold til et manus).

Jeg har planlagt å lage mange slike "små nøtter"-filmer. Kanskje de skal hete "nøttefilm"? :-)

Med bruk av video i for eksempel et flervalgsspørsmål, er det mulig å stille avanserte spørsmål som krever forståelse og anlytiske evner for å svare riktig. Det er mulig å inkludere video fra YouTube i spørsmål i en digital test i it´s learning. Dermed gir det mening å lage små, korte snutter som skal fungere som stimuli i tester. Har ikke prøvd noe særlig av dette før.
 * Video for digitale tester**

Hjelpe studenter

Video uten lyd